ગુરૂકુળના રોજીંદા સંચાલન તેમજ આર્થિક વ્યવસ્થામાં શ્રી ધીરેન્દ્રભાઇના જીવંત રસને કારણે સંસારને મહિલા કેળવણીના મહાસાગરમાં દિવાદાંડી સમાન આર્ય કન્યા ગુરુકુળ જેવી તેજસ્વી સંસ્થા સાંપડી છે તે નારી શિક્ષણના ઇતિહાસનું સદા સર્વદા સુવર્ણ પૃષ્ઠ બની રહેશે. ઇ. સ. ૧૯૫૦થી મહિલાઓના સર્વાંગી વિકાસ અર્થે પ્રશસંનીય કાર્યો કરતી એવી સૌરાષ્ટ્રની સુવિખ્યાત સંસ્થા લોહાણા સ્થાપિત મહિલા વિકાસ ગૃહ ટ્રસ્ટ, રાજકોટના ચેરમેનપદે પણ શ્રી ધીરેન્દ્રભાઇની સેવાઓ સ્મરણીય બની છે.